Diari Oficial de la Generalitat Valenciana


Sumari del DOGV 6867, del 21-09-2012 (2012/8614)

Notificació de laude emés per la Junta Arbitral de Transports de València. Expedient número V-53/2012.
------------------------------------------------------------------------------------------------------

### Dades del document

Número de DOGV
:   6867

Data del DOGV
:   21-09-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8614


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de laude emés per la Junta Arbitral de Transports de València. Expedient número V-53/2012. [2012/8614]  
Ramón Escrig Moreno, president de la Junta Arbitral de Transports de València, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Model Espai Alumini, SL, que s'ha dictat el laude en l'expedient indicat i, com que no és possible notificar-lo perquè és desconegut, ignorat el parador o absent, es fa a través d'esta publicació, que té les conseqüències legals adequades. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno; vocals: Norma Barrachina Navarro i Carlos Virosque Verdú, que excusa l'assistència; secretària vocal: Amparo Peris Catalá.  
Parts. Reclamant: Transports Gallastegui, SL, representada per Enrique Raúl Gordo Daríes: reclamat: Model Espai Alumini, SL, que no compareix a l'acte de vista.  
A València, el 25 de juliol de 2012, a les 13.00 hores, constituïxen la Junta Arbitral de Transports els membres indicats al marge, amb l'assistència de les parts per a resoldre l'expedient V-53/2012. Se celebra la vista oral respecte a la reclamació següent: impagament de ports. No compareix el demandat.  
  
Iniciada la vista oral pel president, es comprova la identitat de la part compareixent i la qualitat amb què intervé.  
A la part reclamada li va ser notificada la demanda i la citació a vista per al dia 12.07.2012, per mitjà de l'exposició en el tauler d'anuncis de l'Ajuntament d'Alaquàs, segons que queda acreditat en la documentació que consta en l'expedient.  
A continuació, se li concedix la paraula a la reclamant, que deixa basada la reclamació en els antecedents de fet següents:  
1. Com a conseqüència de les relacions comercials que hi ha entre les parts, la reclamant va fer per compte de la reclamada diversos transports que queden ben detallats en les factures adjuntes a la demanda.  
  
En acabar estos transports, es van presentar les factures números 146/9109, de data 31.01.2011, per un import de 2.608,01 euros, i 146/9428, de data 28.02.2011, per import de 1.891,77 euros.  
Totes van ser desateses als venciments.  
  
S'han fet múltiples gestions de cobrament, sense aconseguir-ho, i per això s'interposa esta reclamació, en què se sol·licita que, una vegada que siga reconegut el seu dret, es condemne la reclamada al pagament de l'import total de 3.612,72 euros, més els interessos legals de demora, d'acord amb el que preveu la Llei 3/2004, de 29 de desembre, que establix mesures de lluita contra la morositat en operacions comercials, i en l'article 7 establix el tipus d'interés legal de demora que s'aplica en operacions comercials i en la disposició transitòria única establix l'aplicació a tots els contractes fets després del 08.08.2002. El tipus d'interés legal de demora és el 8%, tant per al primer com per al segon semestre de 2012 (BOE núm. 1, de 02.01.2012 i BOE núm. 156, de 30.06.2012).  
S'apliquen els fonaments jurídics següents:  
1. La competència territorial de la Junta, contra la qual no s'al·lega res, la determinen en els articles 6 i 7.2 del Reglament de la Llei d'Ordenació dels Transports Terrestres (Reial Decret 1211/1990).   
2. La submissió es determina d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que determina l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha l'acord referit de sotmetiment a l'arbitratge de les juntes sempre que la quantia de la controvèrsia no excedisca els 6.000,00 euros i cap de les parts intervinents en el contracte no haja manifestat expressament a l'altra la voluntat en contra abans del moment en què s'inicie o hauria d'haver-se iniciat la realització del servici o activitat contractat». No consta en l'expedient que s'haja fet cap manifestació en el sentit preceptuat.  
  
3. S'aplica l'article invocat 7.2 de la Llei 3/2004, de 29 de desembre, que establix mesures de lluita contra la morositat en les operacions comercials, en relació amb l'interés legal aplicable a la quantitat deguda perquè el deutor ha incorregut en mora.  
  
4. Dels documents aportats i de les declaracions fetes durant el transcurs de la vista, es deduïx que els transports reclamats es van realitzar efectivament com han sigut detallats, la qual cosa dóna un dret de cobrament a favor de la reclamant.  
Per tot això, valorats les declaracions manifestades en la vista i la resta de documents que consten en l'expedient, després de les consideracions oportunes, la Junta, per unanimitat dels membres, dicta el laude següent:  
Estimar la demanda interposada per Transports Gallastegui, SL, representada per Enrique Raúl Gordo Daríes, contra Model Espai Alumini, SL per tal com ha quedat acreditat que s'han fet els ports i han de ser abonats.  
Per tot això, Model Espai Alumini, SL, ha de pagar a Transports Gallastegui, SL, la quantitat de quatre mil quatre-cents noranta-nou euros amb setanta-huit cèntims (4.499,78 euros), més els interessos legals meritats, que, d'acord amb el càlcul fet segons la norma assenyalada, ascendixen a la quantitat de cent cinquanta-sis euros amb noranta-nou cèntims (156,99 euros).  
Contra este laude pot exercir-se l'acció d'anul·lació davant de la Audiència Provincial de València, en el termini dels dos mesos següents a la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents a la notificació del laude, es pot sol·licitar a esta junta arbitral la correcció, aclariment o complement, d'acord amb l'article 39 de la Llei d'Arbitratge esmentada.  
Transcorreguts vint dies des de la notificació d'este laude a les parts, podrà instar-se'n l'execució forçosa davant del Jutjat de 1a Instància de València que corresponga, segons el que establix la Llei Orgànica 5/2011, de 20 de maig, complementària de la Llei 11/2011, de modificació de la Llei d'Arbitratge, que deroga expressament la lletra g de l'apartat 2 de l'article 86 ter de la Llei Orgànica del Poder Judicial.»  
  
Estos terminis de recursos que conté el laude transcrit són computables a partir de l'endemà de la publicació d'este edicte en el Diari Oficial de la Comunitat Valenciana.  
  
València, 6 de setembre de 2012.- El president de la Junta Arbitral de Transports de València: Ramón Escrig Moreno.